52 
smeltede sammen til lange Skinner. Det er dens store Flyve- 
Evne, der sætter den istand til at besøge Grønland i den korte 
Sommer, og det er dens Tilbøjelighed for aåabent Land, der 
lader den føle sig tilfreds ogsaa i Grønland; mange af dens 
nærmeste Slægtninge ere Ørkenfugle. Grønlands Insektverden 
maa være rig nok til at føde den, skjønt den ikke holder særlig 
til ved Vandet, men helst søger sit Bytte paa tør Grund. 
Laplandsverlingen (Æmberiza lapponica) er en saa nær 
Slægtning af Snespurven, at dens Vilkaar ere lignende. Dens 
Vinger ere noget kortere, dens Flyve-Evne lidt mindre. Som 
mindre vant til at færdes i Sne og Is har den heller ikke faaet 
noget af Polardyrenes hvide Farve. 
Foruden de haardføre Fugle, der hvert Aar ere at finde 
som ynglende i Grønland og ret kunne siges at høre hjemme 
ogsaa dér, er der nogle faa andre, der maaske mere eller 
mindre aarlig indfinde sig, men kun i ringe Tal. 
Desuden kommer der mellem Aar og Dag en stor Mængde 
mere eller mindre tilfældige Gjæster. Nogle af dem yngle maaske 
undertiden i Landet. Andre, og det de fleste, komme kun 
som rent vildfarende, mere eller mindre langvejsfra; og blandt 
dem er der baade store og smaa, haardføre og svage, mange 
af dem aldeles uskikkede til at leve blot en kort Tid i Grønland. 
Der kjendes hidtil 129 Fugle-Arter fra Grønland. Af dem 
høre de 52 til Grønlands faste Fugleverden, de allerfleste som 
almindelig ynglende i Landet; 1 Art, Gejrfuglen (Alca zmpennis) 
har ogsaa hørt til den faste Fauna, men er uddød. 8 Arter 
yngle maaske jevnlig i Landet, men kun i ringe Mængde. 
68 Arter ere tilfældige. | 
Af de 52 faste Arter ere kun de 11 Landfugle, endda ere 
de tildels bundne til Stranden; de 41 ere Vandfugle. 
Af de 52 faste Arter ere 28 enten Standfugle eller for- 
holdsvis kort vandrende; 24 ere mere eller mindre udprægede 
Trækfugle. 
